
Daga Hukunce-Hukuncen Azumi 
MABHASI NA FARKO 
Ma'anar azumi, da kuma wajibcin azumin 
Ramadan 
Na farko: Ma'anar azumi: 
Azumi shi ne: Ibada ga Allah - Maɗaukakin Sarki - ta 
hanyar kamewa daga abubuwa masu karya azumi, tun 
daga ɓullowar alfijir har zuwa faɗuwar rana. 
Na biyu: Wajibcin azumin Ramadan: 
Azumin watan Ramadan rukuni ne daga rukunan 
Musulunci,  waɗanda  addinin  Musulunci  ba  ya 
tsayuwa  sai  da  su.  Kuma  azumi  farilla  ne  akan 
dukkanin  al'ummatai,  koda  yake  kaifiyyar  sa  da 
lokacin  sa  sun  sha  banban;  kamar  yadda  Allah  - 
Maɗaukakin Sarki - Ya ce: 
﴿


























































































 ﴾ 
 {Yã ku waɗanda suka yi ĩmãni! An wajabta azumi a 
kanku kamar yadda aka wajabta shi a kan waɗanda 
suke daga gabãninku, tsammãninku, zã ku yi taƙawa} 
(al-Baƙarah:183), (Kutiba) ma'ana an farlanta. 
Haƙiƙa Alƙur'ani da sunnah da ijma'i (na malamai) 

3 
sun yi nuni akan wajibcin sa: 
• Amma Alƙur'ani: to faɗin Sa - Maɗaukakin Sarki -
: 
﴿











































































































... ﴾ 
 {Yã ku waɗanda suka yi ĩmãni! An wajabta azumi a 
kanku kamar yadda aka wajabta shi a kan waɗanda 
suke daga gabãninku, tsammãninku, zã ku yi taƙawa} 
 {Kwanuka ne ƙidãyayyu} (al-Baƙarah:183-184). 
• Amma sunnah: to faɗin sa - tsira da amincin Allah 
su  tabbata  a  gare  shi  -:  «An  gina  Musulunci  akan 
abubuwa  biyar:  Shaidawa  babu  abin  bautawa  da 
gaskiya  sai  Allah,  kuma  lalle  (Annabi)  Muhammad 
Manzon Allah ne, da tsaida sallah, da bada zakkah, da 
azumin Ramadan, da Hajjin ɗaki »

1

. 
•  Amma  ijma'i:  Haƙiƙa  musulmai  sun  haɗu  akan 
wajibcin azumtar azumin Ramadan, kuma lalle wanda 
ya yi musun wajibcin azumtar sa, to shi kafiri ne. 
MABHASI NA BIYU 
Falalolin watan Ramadan 
Akwai  darajoji  masu  girma  da  faloli  ga  wannan 
wata  mai  girma,  da  suka  banbanta  shi  da  sauran 
watanni, daga cikin su: 
 

1

 An haɗu a kansa, al-Bukhari ne ya fitar da shi a lamba ta 
8(1/11), da Muslim a lamba ta 16 (1/34). 

1) Saukar da Alƙur'ani mai girma a cikin sa, kamar 
yadda Allah - Maɗaukakin Sarki - Ya ce: 
﴿

































... ﴾ 
 {Watan  Ramalãna  ne  wanda  aka  saukar  da 
Alƙur'ãni a cikinsa} (al-Baƙarah: 185). 
2) Cewa lalle ana buɗe ƙofofin aljannah; wannan 
kuma saboda yawan ayyuka na gari ne a cikin sa. 
3)  Kulle  ƙofofin  wuta  a  wannan  watan;  wannan 
kuma saboda  ƙarancin saɓo. 
Haƙiƙa  wannan  ya  zo  a  cikin  faɗin  sa  -  tsira  da 
amincin Allah su tabbata a gare shi -: «Idan Ramadan  
ya zo za'a buɗe ƙofofin aljannah, kuma a rufe ƙofofin 
wuta, kuma a ɗaure shaiɗanu»

1

. 
4) Daga cikin falalolin sa kuma: faɗin sa - tsira da 
amincin  Allah  su  tabbata  a  gare  shi  -:  «Babu  wani 
kyakkyawan  aiki  da  ɗan  Adam  zai  aikata  face  an 
rubuta masa kyawawa goma zuwa ninki ɗari bakwai, 
Allah Ya ce: Sai fa azumi domin shi Nawa ne, kuma Ni 
zan yi  sakayya da shi, zai bar sha'awar sa da abincin 
sa  saboda  Ni.  Azumi  garkuwa  ne,  kuma  mai  azumi 
yana da farin ciki biyu: Farin ciki a yayin buɗa bakin sa 
da farin ciki a yayin haɗuwa da Ubangijin sa, kuma lalle 
bashin bakin mai azumi yafi daɗi a wurin Allah fiye da 
 

1

 An haɗu a kansa, al-Bukhari ne ya fitar da shi a lamba ta 
1898 (3/25), da Muslim a lamba ta 1079 (2/758). 

5 
ƙamshin almiski».

1

 Don haka, (ladan) ninkuwar azumi 
ba ya taƙaituwa da wani adadi. 
5) Cewa ikhlasi a azumi ya fi yawa daga shi fiye da 
wanin  sa;  saboda  faɗinSa:  «Ya  bar  sha'awar  sa  da 
abincin sa sasboda Ni»

2

. 
6) Cewa Allah Ya keɓanci wata ƙofa ga masu azumi 
daga  ƙofofin  aljannah,  ita  ce  Arrayyan,  wasunsu  ba 
zasu shiga ta ƙofar ba. 
7)  Cewa  akwai  wata  addu'a  karɓaɓɓiya  ga  mai 
azumi;  saboda  faɗin  sa  -  tsira  da  amincin  Allah  su 
tabbata  a  gare  shi  -:  «Akwai  wata  addu'ah  ga  mai 
azumi a lokacin buɗa bakin sa da ba'a juyarwa»

3

. 
8) Faɗinsa - tsira da amincin Allah su tabbata a gare 
shi -: «Wanda ya azumumci Ramadan yana mai imani 
da neman lada, za'a gafarta masa abinda ya gabata na 
zunuban sa»

4

. 
To ya cancanta ga musulmi ya azumce shi da imani 
da  kuma  neman  lada,  har  ya  sami  lada  da  gafarar 
zunubai. 
   
 

1

 Al-Nasa'i ne ya fitar da shi cikin al-Kubrah a lamba ta 2536 
(3/131). 

2

  Duba takhrijin da ya gabata. 

3

 Ibn Majah ne ya fitar da shi a lamba ta 1753 (1/775). 

4

 An haɗu a kansa, al-Bukhari ya fitar da shi a lamba ta 38 
(1/16), da Muslim a lamba ta 760 (1/523). 

MABHASI NA UKU 
Abinda shigar watan Ramadan yake 
tabbatuwa da shi 
Shigar  watan  Ramadan  yana  tabbatuwa  da  ɗaya 
daga al'amurra biyu: 
1)  Da  ganin  jinjirin  wata  (na  Ramadan);  saboda 
faɗinsa - tsira da amincin Allah su tabbata a gare shi -
: «Idan kunga jinjirin wata, to ku yi azumi, idan kuma 
kun  gan  shi  (watan  Shawwal),  to  ku  yi  buɗa  baki 
(ƙaramar  sallah).  idan  watan  ya  ɓoye  muku,  to  ku 
ƙaddara (kwanukansa)»

1

, da kuma faɗinsa: «Kada ku 
yi azumi har sai kun ga jinjirin wata, kada kuma ku yi 
buɗa baki har sai kun gan shi (watan Shawwal)»

2

. 
2)  Idan  ba  su  ga  jinijirin  wata  ba,  su  cika  ƙirgen 
watan Sha'aban kwana talatin; saboda faɗinsa - tsira 
da amincin Allah su tabbata a gare shi -: «Wata dare 
ashirin da tara ne, kada ku yi azumi har sai kun gan shi, 
idan  ya  ɓuyar  muku,  to  ku  cika  ƙirgen  (kwana) 
talatin»

3

. 
 
 

1

 Al-Imam Ahmad ne ya fitar da shi a Musnad a lamba ta 6323 
(10/402), da al-Nasa'i a al-Kubrah a lamba ta 2446 (3/102). 

2

 An haɗu a kansa, al-Bukhari ne ya fitar da shi a lamba ta 
1906 (3/27), da Muslim a lamba ta 1080 (2/759). 

3

 An haɗu a kansa, al-Bukhari ne ya fitar da shi a lamba ta 
1907 (3/27), da Muslim a lamba ta 1081 (2/762)0 

MABHASI NA HUƊU 
Niyyah a azumi 
Niyyah  sharaɗi ce  ga  ingancin  kowane  aiki,  babu 
makawa sai mai Azumi ya yi niyyar azumin Ramadan 
da daddare; saboda faɗinsa - tsira da amincin Allah su 
tabbata a gare shi -: «Duk wanda bai kwana da niyyar 
azumi ba kafin alfijir, to ba shi da azumi»

1

. 
Shaikhul  Islam  ibn  Taimiyyah  -  Allah  Ya  yi  masa 
rahma  -  ya  ce:  "Duk  wanda  ya  san  cewa  gobe  ne 
Ramadan, kuma yana da niyyar azumtar sa, to haƙiƙa 
ya yi niyyar azumin sa, daidai ne ya furta niyyar, ko bai 
furta  ba,  wannan  kuwa  shi  ne  aikin  gabaɗayan 
musulmai, dukkan su suna yin niyyar azumi"

2

. 
MABHASI NA BIYAR 
Akan wa azumi yake wajaba? 
Azumi yana wajaba akan dukkan: Musulmi, baligi, 
mai hankali. 
Idan ya kasance mai lafiya mazaunin gida: Yinsa a 
kan lokaci yana wajaba. Idan ya kasance mara lafiya 
ne (sai ya ajiye): To rama shi yana wajaba. 
Idan kuma ya kasance mai lafiya ne matafiyi: An ba 
shi zaɓi tsakanin azumi ko ajiyewa, amma ajiyewar ita 
ta fi falala. 
 

1

 Al-Nasa'i  ne  ya  fitar  da  shi  a  al-Kubrah  a  lamba  ta  2652 
(3/170). 

2

 Al-Fatawah al-Kubrah (2/469). 

•  Azumi  ba  ya  wajaba  akan  kafiri,  kuma  ba  ya 
inganta daga gare shi, idan ya tuba a tsakiyar watan, 
zai azumci sauran kwanakin, kuma ba zai rama abinda 
ya wuce a lokacin yana kafirci ba. 
•  Kuma  ba  ya  wajaba  akan  yaro  ƙarami,  yana 
inganta daga yaro mai iya bambance abubuwa, kuma 
zai zama nafila ne a haƙƙin sa. 
• Kuma ba ya wajaba akan mahaukaci, ko da ya yi 
azumin  a  lokacin  haukan  sa,  to  azumin  bai  inganta 
daga gare shi ba: saboda rashin niyya. 
MABHASI NA SHIDA 
Suwa ake wa uzurin barin azumi? 
Ana yin uzuri na barin azumi a watan Ramadan ga: 
1) Mara lafiyan da azumi zai masa wahala, to an so 
ya sha azumi. 
2) Matafiyin da  (watan) Ramadan  ya  kama  alhali 
yana kan tafiya, ko ya fara tafiya a tsakiyar watan da 
tafiyar sa ta kai kilomita tamanin ko sama da haka. 
3) Mai al’ada da biƙi azumi yana haramta a kansu a 
lokacin (jinin) hailar da biƙin: saboda faɗin Nana Aisha 
- Allah Ya yarda da ita  -: «Hakan yana samun mu (jinin 
al’ada da biƙi), sai a umarce mu da rama azumi, amma 
ba'a umartar mu da rama sallah»

1

. 
4) Mara lafiya, rashin lafiyar da ke da wuyar magani 
 

1

  Muslim  ne  ya  fitar  da  shi  a  Sahihin  sa,  a  lamba  ta  335 
(1/265)0 

da aka yanke ƙaunar warakar sa, kuma yake wahalar 
da  shi  daga  yin  azumin,  wahalarwa  mai  ɗorewa  to 
wannan zai sha azumi kuma zai ciyar da miskini ɗaya 
rabin sa'i na alkama ko wanin ta a madadin kowace 
rana, kuma babu ramuwa a kansa. 
5) Tsoho gajiyayye da ba ya iya yin azumi, to zai sha 
azumi, zai  ciyar da miskini ɗaya ga kowace rana, kuma 
babu ramuwa a kansa. 
6) Mai ciki da mai shayarwa idan sun ji  tsoro ga 
kawunan su ko ga ɗansu daga cutuwar azumin, to zasu 
sha azumin kuma su rama. Idan shan azumin nasu ya 
kasance saboda tsoro ne ga ɗansu kaɗai, to lalle zasu 
rama kuma zasu ciyar da miskini a madadin kowace 
rana. 
MABHASI NA BAKWAI 
Abubuwan da Suke ɓata azumi: 
1-Jima'i: 
Wanda ya yi jima'i a tsakar rana a Ramadan azumin 
sa ya ɓaci, kuma kamewa ya wajaba a kansa a ragowar 
yinin, kuma akwai tuba a kansa da neman gafara. Zai 
rama wannan yinin da ya yi jima'in a cikin sa, kuma 
akwai kaffara a kansa. Ita ce: 'Yanta wuyaye, idan bai 
samu ba to ya yi azumin watanni biyu a jere, idan bai 
da ikon yin  azumin watanni biyu a jere, to sai ya ciyar 
da  miskinai  sittin,  ga  kowanne  miskini  rabin  sa'i  na 
alkama  ko  waninta  daga  abinda  yake  kasancewa 

abincin garin. 
2) fitar da maniyyi saboda sumbata ko runguma ko 
istimna'i ko maimaita kallo: 
Idan  mai  azumin  ya  yi  inzali  saboda  ɗaya  daga 
waɗannan  sabubban,  to  azumin  sa  ya  ɓaci,  kuma 
akwai  kamewa  a  kansa,  kuma  zai  rama  azumin 
wannan  ranar  amma  babu  kaffara  a  kansa.  Sai  dai 
akwai tuba da nadama da neman gafara a kansa, da 
kuma nisanta daga waɗannan abubuwan masu tada 
sha'awah; domin yana cikin ibada mai girma. 
3) Ci da sha da gangan. 
4-  Fitar  da  jini  daga  mai  azumi,  saboda  ƙaho  ko 
tsaga jijiya ko janyo jini don bayarwa. 
Asalin wannan shine faɗinsa - tsira da amincin Allah 
su tabbata a gare shi - a (sha'anin) ƙaho: «Mai yin ƙaho 
da wanda aka yiwa sun karya azumi»

1

. 
Shaikhul  Islam  Ibn  Taymiyyah  -  Allah  Yayi  masa 
rahma - ya ce: " Zancen cewa ƙaho yana karya azumi 
shi  ne  mazhabar  mafi  yawancin  malaman  Hadisi; 
kamar Ahmad bn Hambal da Ishaƙ bn Rahuwaihi da 
Ibn Khuzaimah da ibn al-Munzhir, da wasun su"

2

. 
Amma fitar jini daga mai azumi ba tare da nufi ba 
kamar  haɓo,  da  jinin  rauni,  da  cire  haƙori  da 
makamantan sa, to ba ya shafar azumi. 
 

1

 Al-Bukhari ne  ya  fitar  da  shi  a  lamba  ta  1937  (3/33),  da 
Ahmad a Musnad ɗinsa a lamba ta 26217 (43/278). 

2

 Majmu al-Fatawah (25/252). 

5- ƙaƙaro amai: 
Shi ne fitar da abinda yake cikin uwar hanji na daga 
abinci ko abin sha ta baki da gangan, amma idan amai 
ne ya rinjaye shi ya fita ba tare da zaɓin sa ba, to ba ya 
shafar  azumin  sa;  saboda faɗinsa  -  tsira  da  amincin 
Allah su tabbata a gare shi -: «Wanda amai ya rinjaye 
shi to babu ramuwa a kansa, wanda kuma ya ƙaƙaro 
amai to sai ya rama»

1

. Ma'anar 'zara'ahu': Ya rinjaye 
shi. 
MABHASI NA TAKWAS 
Mustahabban azumi 
1) Sahur; saboda Hadisin Anas dan Malik - Allah Ya 
yarda da shi - cewa ya ce: Annabi - tsira da amincin 
Allah su tabbata a gare shi - ya ce: «Ku yi sahur; domin 
a cikin sahur akwai albarka»

2

. 
2/ Jinkirta sahur; muddin dai bai ji tsoron ɓullowar 
alfijir ba. 
3)  Gaggauta  buɗa  baki,  idan  faɗuwar  rana  Ta 
tabbata.  Manzon  Allah  -  tsira  da  amincin  Allah  su 
tabbata a gare shi - ya ce: «Al'umma ta ba zata gushe 
cikin alkhairi ba, muddin dai sun jinkirta sahur kuma 
 

1

 Imam Ahmad ne ya fitar da shi a Musnad ɗinsa a lamba ta 
10463 (16/283), da al-Tirmizi a al-Jami'ul Kabir a lamba ta 
720 (2/91). 

2

 An haɗu a kansa, al-Bukhari ne ya fitar da shi a lamba ta 
1923 (3/29), da Muslim a lamba ta 1095 (2/770). 

sun gaggauta buɗa baki»

1

. 
4) An so a yi buɗa baki da ɗanyen dabino, idan ba'a 
samu ba, to da busasshen dabino, idan ba'a samu ba, 
to da ruwa; saboda faɗin Anas - Allah Ya yarda da shi 
-: «Manzon Allah - tsira da amincin Allah su tabbata a 
gare  shi  -  ya  kasance  yana  buɗa  baki  da  ɗanyun 
dabinai kafin a yi sallah, idan babu ɗanyun dabinai, to 
da busasshun dabinai, idan babu to sai ya kurɓi 'yan 
kurɓe na ruwa»

2

. 
5) An so ga mai azumi ya yi addu'a a yayin buɗa 
bakin sa da abinda yake so, Manzon Allah  - tsira da 
amincin  Allah  su  tabbata  a  gare  shi  -  ya  ce:  «Lalle 
akwai addu'a ga mai azumi a yayin buɗa bakin sa da 
ba a juyarwa da ita»

3

. 
6) Yawaita dukkan nau'ikan ibadah; kamar karatun 
Alƙur'ani,  ambaton  Allah,  tsayuwar  dare,  sallar 
Tarawihi  da  sunnoni  ratibai,  sadaka  da  bayarwa  a 
tafarkin alheri; domin kyawawa suna share munana. 
MABHASI NA TARA 
Faɗakarwa 
• Yana  wajaba ga mai  azumi  ya  nisanci ƙarya da 
giba da aibatawa, idan wani ya zage shi ko ya aibata 
 

1

 Ahmad ne ya fitar da shi a Musnad ɗinsa a lamba ta 12507 
(35/399). 

2

 Abu Dawud ne ya fitar da shi a lamba ta 2356 (2/306). 

3

 Ibn Majah ne ya fitar da shi a lamba ta 1753 (1/775). 

13 
shi, to ya ce: "Lalle ni mai azumi ne". 
Manzon Allah - tsira da amincin Allah su tabbata a 
gare  shi  -  ya  ce  -:  «Azumi  garkuwa  ne,  kada  (mai 
azumi) ya yi batsa kuma kada ya yi jahilci. Idan mutum 
ya yaƙe shi  ko  ya  aibata shi, to  ya  ce:  "Lalle  ni  mai 
azumi ne, sau biyu"

1

. 
• Daga abinda aka hana mai azumi: Kaiwa matuƙa 
a kurkurar baki da shaƙa ruwa; domin zai yi wu ruwa 
ya tafi zuwa cikin sa. 
Manzon Allah - tsira da amincin Allah su tabbata a 
gare shi - ya ce: «Kuma Ka kai matuƙa a shaƙa ruwa 
(lokacin alwalla), sai dai in Ka kasance mai azumi ne»

2

. 
•  Asuwaki  ba  ya  shafar  azumi,  bari  ma  dai 
mustahabbi  ne  kuma  abin  kwaɗaitarwa  ne  ga  mai 
azumi da waninsa a farkon yini da kuma ƙarshen sa 
akan zance mafi inganci. 
MABHASI NA GOMA 
Ramuwar Ramadan 
Wanda  ya  sha  azumi  a  Ramadan  saboda  dalili 
halastacce,  kamar  uzururruka  na  shari'ah  waɗanda 
suke  halasta  ajiye  azumi,  ko  saboda  abin  da  aka 
haramta, kamar wanda ya ɓata azumin sa saboda yin 
jima'i  ko  waninsa,  to  ramuwa  ta  wajaba  a  kansa; 
 

1

 Bukhari ne ya fitar da shi a lamba ta 1894 (3/24). 

2

 Abu Dawud ne ya fitar da shi a lamba ta 2366 (2/308), da al-
Tirmizi a al-Jami'ul Kabir a lamba ta 788 (2/147). 

14 
saboda fadinSa Allah - Maɗaukakin sarki -: 
﴿...























... ﴾ 
 {Sai (ya biya) adadi daga wasu kwanuka na daban} 
(al-Baƙarah: 184). Kuma  an  so  gare  shi  ya  gaggauta 
ramuwar;  saboda  sauke  abinda  ke  a  kansa    (na 
ramuwar),  kuma  an  so  ramuwar  ta  kasance  a  jere; 
domin ramuwa tana kwaikwayar Ada'i ne( yin azumin 
a cikin watan Ramadan). Jinkirtawa kuma ta halasta a 
gare shi; domin lokacin ta yalwatacce ne. 
Kamar  yadda  ya  halasta  a  gare  shi  ya  rama  a 
rarrabe, sai dai idan babu abinda ya rage a sha'aban 
sai abinda ke a kansa, to lalle ya wajaba ya yi a jere a 
ijma'i  (na  malamai);  saboda  ƙarancin  lokacin,  kuma 
jinkirta shi zuwa bayan wani Ramadan ɗin na daban 
ba ya halasta idan babu wani uzuri. 
• To wanda ya jinkirta ramuwa har zuwa ƙarshen 
Ramadan na gaba, to yana da halaye biyu: 
Ya  jinkirta  saboda  wani  uzuri  na  shari'ah,  misali: 
Rashin lafiya ta zarce da shi har zuwa wani Ramadan 
ɗin na daban, to wannnan ramuwa ce kawai a kansa. 
Ya jinkirta shi ba tare da wani uzuri na shari'ah ba, 
to  wannan  akwai  ramuwa  a  kansa  tare  da  ciyar  da 
miskini  ɗaya  rabin  sa'i  na  abincin  garin  ga  kowace 
rana. 
•   Azumin taɗawwu'i  ga  wanda  akwai  ramuwa a 
kansa: Wanda ya kasance akwai ramuwar wani abu na 

15 
Ramadan a kansa, to abinda ya fi  shine ya yi  gaggawar 
yin sa kafin azumin taɗawwu'in, sai dai idan azumin 
nafilan ya kasance daga wanda lokacin sa zai wuce ne 
kamar  (azumin)  Arfah  da  Āshurah,  to  ya  yi  azumin 
kafin na ramuwar; domin lokacin ramuwa yalwatacce 
ne, amma Āshurah da Arfah yana wucewa, sai dai ba 
zai  yi  azumin  kwana  shida  na  Shawwal  ba  har  sai 
bayan (ya yi) na ramuwa. 
Wannan shi ne abinda tara shi ya sawwaƙa, Allah 
Ya yi Salati da aminci ga Annabinmu Muhammad da 
alayen sa da sahabban sa kuma Ya yi aminci, aminci 
mai yawa. 
 
 
***

